Id-Deċiżjoni tal-Kummissjoni
tat-18 ta’ Lulju 1989
li jistipula metodi għall-immonitorjar tal-qadi u għall-assessjar tal-valur ġenetiku ta’ majjali tar-razza u ibridi tat-tagħmmir
(89/507/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 88/661/KEE tad-19 ta’ Diċembru 1988 dwar l-istandards żootekniċi applikabbli għall-annimali tat-tagħmir ta’ l-ispeċi porċina [1], u partikolarment l-ewwel inċiż ta’ l-Artikoli 6(1) u 10(1) tagħha,
Billi l-metodi għall-immonitorjar tal-qadi u l-assessjar tal-valur ġenetiku ta’ majjali tat-tagħmmir li diġa japplikaw fl-Istati Membri huma simili ħafna;
Billi huwa għalhekk neċessarju li jiġu allineati r-regoli dettaljati ta’ dawn il-metodi aktar fil-viċin sabiex ir-riżultati jkunu paragunabbli;
Billi il-miżuri pprovduti f’din id-Deċiżjoni huma bi qbil mall-opinjoni tal-Kumitat Permanent taż-Żooteknika,
ADOTTA DIN ID-DEĊIŻJONI:
Artikolu 1
Il-metodi ta’ monitorjar tal-qadi u l-metodi għall-assessjar tal-valur ġenetiku ta’ majjali tar-razza u ibridi tat-tagħmmir għandhom ikunu dawk stipulati fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta’ Lulju 1989.